**Javni poziv za vršioca dužnosti Direktora Poreske uprave**

**Ministarstvo finansija raspisalo je danas, 10. januara 2024. godine, Javni poziv za vršioca dužnosti Direktora Poreske uprave.**

**Vrijednosti našeg tima i ko su lideri i liderke koji su nam potrebni?**

Potrebni su nam ljudi koji posjeduju sljedeće kvalitete i vrijednosti:

* Stručnost;
* Orjentisanost na rezultate kroz jasnu strategiju, indikatore uspjeha i prioritete u radu;
* Liderstvo bez obzira na kojoj poziciji ili nivou hijerarhije se nalazili. Rezultat je ono što nam je bitno. Proaktivnost, nezavisnost u radu i ambicija su neke od karakteristika budućih lidera;
* Fleksibilnost i adaptibilnost kao sposobnost zaposlenih da se prilagođavaju različitim situacijama i poslovnim okruženjima;
* Komunikacione i organizacione vještine, jer su nam ove vještine od vitalnog značaja za uspješno funkcionisanje tima;
* Timski rad i inkluzivnost, jer su nam potrebni ljudi koji mogu lako da rade u timu, predvode ga i njeguju raznolikost.

**O otvorenoj poziciji za vršioca dužnosti**

Ministarstvo finansija poziva sva zainteresovana lica, koja ispunjavaju propisane uslove za radno mjesto starješine organa uprave da se prijave na Javni poziv i svojim radnim iskustvom, znanjem, obrazovanjem i stručnošću iz predmetne oblasti daju svoj doprinos unapređenju rada Poreske uprave.

Uslovi za radno mjesto starješine organa uprave su VII1 nivo kvalifikacije obrazovanja i najmanje tri godine radnog iskustva na poslovima rukovođenja ili pet godina radnog iskustva.

**Rok i način prijave**

Uz prijavu na Javni poziv prilaže se biografija / CV kandidata i motivaciono pismo ili kratki video (trajanje do 1 minut) u kom će se kandidati predstaviti i reći zbog čega baš oni trebaju biti izabrani.

Prijave sa traženom dokumentacijom dostavljaju se u periodu **od 10. 01. 2024. do 19. 01. 2024. godine**, na mejl adresu mf@mif.gov.me.

**Proces evaluacija i angažovanja**

Naš tim će pažljivo evaluirati sve pristigle prijave.

Pregled prijava vršiće Komisija u čijem sastavu su članovi sa iskustvom u poslovima rukovođenja i upravljanja ljudskim resursima. Komisija, nakon pregleda prijava, evaluacija i ocjene svake prijave, sastaviće listu kandidata koji će biti pozvani na intervju.